C 78/42
3.5.5.
LV
Eiropas Savienības Oficiālais Vēstnesis
18.2.2022.
Uz “imitācijas” aromatizētājiem 1.
Stipro alkoholisko dzērienu (gan kategoriju, gan ĢIN) nosaukumus izmanto vienīgi: a. nolūkā aprakstīt, noformēt vai marķēt stipro alkoholisko dzērienu, kas atbilst attiecīgās kategorijas vai ĢIN prasībām; vai b. saliktā apzīmējumā, pieminējumā, sastāvdaļu sarakstā, jauktajā stiprajā alkoholiskajā dzērienā vai kupāžā saskaņā ar attiecīgajiem noteikumiem. 2.
Izņēmumi: stipro alkoholisko dzērienu kategorijas (nevis ĢIN nosaukuma) juridiskais nosaukums ir izmantots, lai definētu: a. aromatizētāju vai b. pārtikas produktu, kas nav ar šo aromatizētāju aromatizēts dzēriens, pat ja tie neatbilst pieminējumu noteikumiem, ar nosacījumu, ka šādus juridiskos nosaukumus papildina vārds “aromāts” vai kāds cits līdzīgs apzīmējums.
3.5.6.
ĢIN pieminējumi Papildus ieteikumam, ka nevajadzētu izmantot “salīdzināmas” sastāvdaļas (izņemot citus stipros alkoholiskos dzērienus saskaņā ar noteikumiem par pieminējumiem), jebkādam stipro alkoholisko dzērienu pieminējumam ar ģeogrāfiskās izcelsmes norādi būtu jāatbilst arī nosacījumam, ka garša ir atpazīstama un saistāma galvenokārt ar minēto ĢIN.
Šī pēdējā prasība padara pārbaudes īpaši apgrūtinošas, jo ir diezgan grūti kontrolēt autentiskā viskija vai aprikožu spirta klātbūtni pārtikas produktos, piemēram, kūkā, šokolādē vai jogurtā, bet ir vēl grūtāk analītiskā un organoleptiskā ziņā pārbaudīt, piemēram, vai viskijs ir Scotch Whisky un vai aprikožu spirts ir Kecskeméti barackpálinka.
Ieteicams pārbaudēs koncentrēties uz dokumentāciju, kas atrodama ražošanas telpās, veicot pārbaudes uz vietas: pārtikas produktu, piemēram, kūku, šokolādes u. c., ražotāju (iepriekš minētajos piemēros) var lūgt identificēt ar ĢIN apzīmēto stipro alkoholisko dzērienu piegādātāju un iesniegt kvītis un dokumentus.
Var būt arī īpašs nolīgums ar piegādātāju par produkta autentiskumu.
Šādu dokumentu esamība var palīdzēt pierādīt autentiskumu.
Tomēr piegādātāja dokumentācijas trūkums ne vienmēr norāda uz krāpšanu, bet var būt pamats papildu informācijas pieprasīšanai.
Ja izsekojamības pārbaude papīra formātā nesniedz pietiekamas garantijas un joprojām pastāv šaubas, var izmantot analītiskos testus.
Atkarībā no gadījuma varētu būt lietderīgi veikt izotopu masspektrometrijas analīzi un izmantot izotopu datubāzes kā atsauci.
#40 — Piemēri:
AGRI ĢD organizētajā kontroles seminārā 2018. gadā tika sniegts piemērs tam, kā, analizējot izmantotā ūdens izotopu vērtības, var pārbaudīt, vai degvīns ir ražots Polijā vai Zviedrijā, jo ziemeļu daļā tās atšķiras.
“Kecskeméti barackpálinka” gadījumā izmanto aprikozes, un tās var radīt īpašas pazīmes, ko varētu izsekot izotopu analīzes laikā.
Protams, šāda analīze var šķist sarežģīta, bet tā ir tikai iespējama metode produkta identificēšanai, un tās veikšana nav sistemātiska prasība.
Kompetentās iestādes ziņā ir noteikt piemērotāko izmantojamo instrumentu.